**Vaksinediplomati** er bruken av vaksiner for å styrke et lands diplomatiske relasjoner og innflytelse (*soft power*) i forhold til annet eller andre land, eller for å være tro mot tidligere diplomatiske tilsagn også der det dreier seg om en knapphet i eget land.

Under covid-19-pandemien
------------------------

### Australia

Statsminister i Australia Scott Morrison uttalte i august 2020 at han arbeidet for å sikre tidlig tilgang til en vaksine «for landene i vår stillehavsfamilie, og for våre regionale partnere i Sørøstasia.»

### Kina

I midten av august gikk det kinesiske utenriksdepartementet med på å gi Filippinene prioritert tilgang til en kinesisk vaksine. Det privateide kinesiske selskapet Sinovac Biotech skulle samarbeide med Brasil og Indonesia «med produksjon av hundrevis av millioner doser av dets vaksinekandidat for lokalt bruk». Det russiske Petrovax hjelper Kinas CanSino Biologics med utvikling av dets vaksine i moskvaregionen og vil selge vaksinen i Russland og til andre tidligere sovjetstater.

Kina har gitt tilsagn om to milliarder amerikanske dollar til støtte av WHOs generelle programmer mot covid-19, et lån på én milliard amerikanske dollar for å gjøre vaksine tilgjengelig for land i Latin-Amerika og Karibia, og kunngjorde at landet ville gi de fem sørøstasiatiske landene Kambodsja, Laos, Myanmar, Thailand og Vietnam prioritertstilgang til vaksinen så snart den er fullt ut klargjort.

Den 20. august 2020 kunngjorde China National Biotec Group mottakelse av kliniske testsertifikater fra Peru og Marokko, i tillegg til de allerede mottatte fra De forente arabiske emirater og Bahrain.

#### Mexico

Mexicos utenriksminister Marcelo Ebrard kunngjorde undertegnelser av intensjonsdavtaler med CanSino og Walvax Biotechnology Co Ltd om senstadies kliniske tester av vaksiner fra Kina, med muligheten ril å fremstille noen av vaksinene i eget land for bruk i Latin-Amerika.

### India

India har lovet å dele sin vaksine med Bhutan og Maldivene.

### Japan

I juli lovet Japan å gi 11,6 milliarder yen (109 millioner US$) ttil fem lands langs floden Mekong: Kambodsja, Laos, Myanmar, Thailand og Vietnam på grunn av bekymring for en for sterk kinesisk innflytelse på vaksineproduksjon og distribusjon i Asia.

### Russland

Russland, som var det første land som erklærte å ha godkjent en Covid-19-vaksine, Gam-COVID-Vac (Sputnik V), sa at 20 land, «blant dem Brasil, Indonesia og De Forente Arabiske Emirater, hadde bedt om tilgang.»

### USA

USAs helse- og omsorgsminister Alex Azar sa at USA vil dele en vaksine med andre land bare etter at USAs egne behov var ivaretatt. USA har lagt inn ordre for mange milliarder dollar for kjøp av hundrevis av millioner vaksinedoser fra Storbritannias AstraZeneca og Tysklands BioNTech SE i samarbeid med det amerikanske Pfizer. Den 11. august 2020 fortalte Moderna om en bestilling for 1,5 milliardet dollar av 100 millioner vaksinedoser fra USAs føderale regjering.

USA tilbød vaksineutvikling til Indonesia den 3. august i en telefonsamtale mellom Pompeo og Retno Marsudi.

Mexicos utenriksminister inngikk en avtale med Johnson & Johnson om utprøving av amerikanske vaksiner i Mexico og i USA.

Referanser
----------

1. ↑  Snyder, Alison. «A coronavirus vaccine is a chance for China to show its scientific muscle». *Axios* **(engelsk)**. Besøkt 21. august 2020.
2. 1 2 3 4 5 6  Deng, Chao (17. august 2020). «China Seeks to Use Access to Covid-19 Vaccines for Diplomacy». *Wall Street Journal* **(engelsk)**. ISSN 0099-9660.
3. ↑  «PM backtracks on ‘mandatory’ vaccine». *www.ntnews.com.au* **(engelsk)**. 20. august 2020. Besøkt 21. august 2020.
4. ↑  Yuliya Talmazan, Keir Simmons, Laura Saravia (18. mai 2020). «China's Xi announces $2B for coronavirus response as WHO faces calls for investigation». *NBC News*. CS1-vedlikehold: Flere navn: forfatterliste (link)
5. ↑  Ore, Diego (23. juli 2020). «Mexico says China plans $1 billion loan to ease Latam access to virus vaccine». *Reuters* **(engelsk)**. Besøkt 16. august 2020.
6. ↑  «China promises Mekong neighbours access to Chinese Covid-19 vaccine». *South China Morning Post* **(engelsk)**. 24. august 2020. Besøkt 24. august 2020.
7. ↑  Reuters, Contributors Roxanne Liu Reuters Tony Munroe. «Peru, Morocco to test China Sinopharm's COVID-19 vaccine in Phase 3 trial». *www.nasdaq.com* **(engelsk)**. Besøkt 21. august 2020.
8. 1 2  «Mexico to trial China, U.S. COVID-19 vaccines, may produce some». *Reuters* **(engelsk)**. 12. august 2020.
9. ↑  «'India to give Covid vaccine to B'desh on priority' | In-depth - Times of India Videos». *The Times of India* **(engelsk)**. Besøkt 21. august 2020.
10. 1 2  «Japan's 'medical diplomacy' in ASEAN aims to sap China clout». *Nikkei Asian Review* **(engelsk)**. Besøkt 21. august 2020.
11. ↑  Grove, Thomas (11. august 2020). «Russia Registers World’s First Covid-19 Vaccine Despite Safety Concerns». *Wall Street Journal* **(engelsk)**. ISSN 0099-9660.
12. ↑  Hopkins, Jared S. (12. august 2020). «Moderna Inks $1.5 Billion Coronavirus Vaccine Deal With U.S.». *Wall Street Journal* **(engelsk)**. ISSN 0099-9660.